Lilja skipaði Kára formann stjórnar en situr nú uppi með það að hann ætlar sér að taka sjálfstæða ákvörðun um hver verður útvarpsstjóri.visir / vilhelm „ Nei , það er stjórnin sem sér alfarið um þetta eins og þjóðin sér . Ég er til að mynda ósammála henni varðandi það að birta ekki listann en hún tekur sína ákvörðun eins og þið sjáið , “ sagði Lilja Dögg Alfreðsdóttir mennta - og menningarmálaráðherra í Víglínunni um helgina . Hún var þá spurð út í þá kenningu að hún væri fyrir löngu búin að ákveða hver verði útvarpsstjóri og þetta sé einskonar leikrit í kringum það hver sest í þann stól . Hvort hún væri með einhvern í huga ? Stífni eða störukeppni er uppi milli Lilju og stjórnar Ríkisútvarpsins ohf. um hver eigi að hafa lokaorðið um hver verður ráðinn útvarpsstjóri . Þetta er samkvæmt heimildum Vísis auk þess sem ýmislegt sem styður þá staðhæfingu . Fullyrt er í eyru blaðamanns Vísis að Lilja vilji hafa sitt að segja um hver sest í stöðuna eins og hefðin kveður á um en Kári Jónasson formaður stjórnar ætli ekki að láta segja sér fyrir verkum í þeim efnum . Magnús Geir talinn fulltrúi Illuga Ekki er um það deilt hver hefur formlega um það að segja en til þess ber að líta að Lilja tilnefnir Kára sem formann stjórnarinnar . Og ávallt hefur verið litið svo á að það fyrirkomulag þýði einfaldlega að hún eigi að hafa sitt að segja um það þegar útvarpsstjóri er ráðinn . Þannig sé þetta einfaldlega hugsað . Stjórn Ríkisútvarpsins ohf hefur verið harðlega gagnrýnd fyrir að vilja ekki birta lista yfir umsækjendur um stöðu útvarpsstjóra.visir / vilhelm Umsóknarfrestur um stöðu útvarpsstjóra rann út á miðnætti . Hann var framlengdur um viku og er óútskýrt hvers vegna gripið var til þess ráðs . Eins og fram hefur komið sótti Magnús Geir Þórðarson fráfarandi útvarpsstjóri um stöðu þjóðleikhússtjóra , fékk stöðuna sem svo þýddi að staða útvarpsstjóra er nú laus . Ýmsar samsæriskenningar hafa sprottið upp vegna þeirrar til þess að gera óvæntu stöðu . Að þetta hafi verið leikflétta til að stjórnarflokkarnir geti komið sínum manni að í Ríkisútvarpið ohf. ; í stöðu sem þykir skipta verulegu máli . Stjórnmálaflokkarnir , og þá sérstaklega Sjálfstæðisflokkurinn , hafa metið það svo að mikilvægt sé að þeir hafi sinn fulltrúa innan fjölmiðilsins . Slíkt sé eðlilegt þar sem stofnunin sé í eigu þjóðarinnar og við búum við fulltrúalýðræði ; stjórnmálamenn séu fulltrúar fólksins . Pólitískar tengingar útvarpsstjóra Sé litið yfir þá sem gegnt hafa þessari stöðu þá eru þeir þessir : Sigurður Þórðarson ( settur ) ( 1950 - 1952 ) Vilhjálmur Þ. Gíslason ( 1952 - 1967 ) Stofnunin var gerð að opinberu hlutafélagi í tíð Páls þannig að Magnús Geir er sá fyrsti sem er skipaður útvarpsstjóri eftir að það fyrirkomulag var í lög leitt . Strik í reikninginn setur , eins og áður sagði , að lögum samkvæmt er það stjórn Ríkisútvarpsins ohf. sem skipar í stöðuna . Eða eins og segir í lögum um starfssvið stjórnarinnar meðal annars : „ Að ráða útvarpsstjóra og leysa hann frá störfum . Er stjórn skylt að auglýsa stöðu útvarpsstjóra opinberlega . “ En , það er þröng túlkun á stöðunni . Áður en Magnús Geir varð útvarpsstjóri 2014 sat hann í stjórn stofnununarinnar og var þar fulltrúi Sjálfstæðisflokksins í stjórn Ríkisútvarpsins . Það var því alltaf litið svo á að Illugi Gunnarsson þáverandi menntamálaráðherra hafi átt lokaorðið um það hver settist í stólinn þá . Kári ætlar hins vegar að gefa lítið fyrir þá „ hefð “ og túlka lagastafinn bókstaflega . Valið á stjórninni En , hvernig er valið í stjórn Ríkisútvarpsins ? Í níundu grein laga um Ríkisútvarpið segir að stjórn skuli kosin á aðalfundi . Hana skipa níu menn . Ef atkvæði falla jöfn ræður atkvæði formanns úrslitum . Fyrir stjórnarkjör á aðalfundi skal Alþingi tilnefna , með hlutbundinni kosningu , níu menn og jafnmarga til vara sem kosnir skulu í stjórn félagsins . Þetta þýðir með öðrum orðum að þingið þarf að komast að samkomulagi um hverjir sitja í stjórninni , stjórnarmenn sitja eftir atvikum í stjórn sem fulltrúar flokkanna . Páll Magnússon telur að stjórn Ríkisútvarpsins eigi að íhuga það hið minnsta hvort ekki sé vert að hún segi af sér og ef ekki að eigin frumkvæmi , að ráðherra hlutist til um málið.visir / vilhelm Komið hefur til mikilla átaka á þinginu einmitt vegna þess og má í því sambandi benda á þegar Píratar vildu fá Láru Hönnu Einarsdóttur þýðanda og bloggara sem sinn aðalmann í stjórnina settu stjórnarflokkarnir , sem þá voru Sjálfstæðisflokkur og Framsóknarflokkur , sig upp á móti því . Þingið og ráðherrar telja sig með öðrum orðum eiga að hafa sitt að segja um hvernig stjórnin er skipuð og þar með hver ræðst í stól útvarpsstjóra . Stjórnarmenn eru sumir fulltrúar flokkanna . Stjórnin undirstrikar sjálfstæði sitt með leynd Talsvert hefur verið fjallað um þá ákvörðun stjórnar að birta ekki lista yfir umsækjendur . Þetta er fordæmalaust . Fyrir liggur að það er í trássi við vilja Lilju . Páll Magnússon fyrrverandi útvarpsstjóri og þingmaður Sjálfstæðisflokksins tók málið upp á þingi og taldi þetta , auk svartrar skýrslu Ríkisendurskoðanda , þess eðlis að stjórnin ætti að víkja . Lilja sagði í fyrrnefndri Víglínu þau Pál geta verið þessarar skoðunar en svona séu lögin og ef vinna eigi að umbótum verði að gera það með lagabreytingum . „ Þarna verður stjórn Ríkisútvarpsins að svara fyrir það . Ég hef sagt og það er mín skoðun að það sé skynsamlegast að birta listann . Þetta er ekki eins og hvað annað starf , “ sagði Lilja . Þóra Arnórsdóttir . Ekki liggur fyrir hvort hún er meðal umsækjenda en óvænt sjálfstæðisbarátta stjórnarinnar gæti aukið möguleika hennar . Vísir hefur fjallað talsvert um þetta mál og kærði meðal annars þessa leynd um umsækjendur til úrskurðarnefndar um upplýsingamál . Nefndin úrskurðaði að stjórn væri þetta heimilt þó ekki beri að skilja þann úrskurð sem svo að þetta sé eitthvað sem stjórnin hefði átt að gera . Kári hefur vísað til þess að með leyndinni sé verið að stuðla að því að betri umsækjendur fáist . Hann vísaði þar til ráðlegginga frá Capacent . Fréttastofa ræddi við Halldór Þorkelsson framkvæmdastjóra Capacent sem sagði að Capacent hafi reifað ýmsa valmöguleika en það sé umbjóðandans að taka ákvörðun . „ Varðandi þetta tiltekna mál þá sögðum við einfaldlega við okkar umbjóðanda að við teldum að sennilega bærust fleiri umsóknir ef listinn yrði ekki gerður opinber , “ sagði Halldór . Eykur möguleika Þóru Arnórsdóttur En , hvað þýðir þessi óvænta staða , að stjórn telji sig algerlega óbundna af vilja stjórnvalda í þessum efnum ? Breytir þetta að einhverju leyti stöðu umsækjenda ? Ekki er úr vegi að ætla að svo sé . Fyrir rúmum mánuði fór Vísir á stúfana og tók saman grein um hver yrði hugsanlega næsti útvarpsstjóri ? Var rætt við fjölda álitsgjafa sem þekkja vel til . Samdóma álit þeirra var að líklega yrði næsti útvarpsstjóri kona . Það sem athyglisvert er í þessu samhengi er að engum þeirra sem Vísir ræddi við kom annað til hugar en að Lilja hefði sitt að segja um hver settist í stólinn . Svo virðist sem hugsanlegt tromp Lilju um að fá því ráðið hver mun setjast í stól útvarpsstjóra sé orðið að engu vegna sjálfstæðistilburða stjórnar.visir / vilhelm Þar var viðruð sú kenning að Svanhildur Hólm , aðstoðarmaður Bjarna Benediktssonar fjármálaráðherra , sé líklegur kandídat . Var það rökstutt svo að með þeirri ráðningu mætti Lilja vænta betra veðurs innan ríkisstjórnarinnar , að hún ætti hönk uppí bak Bjarna , og gæti þannig komið málum sínum betur fram . Aðrir sem álitsgjafar nefndu sem líklega útvarpsstjóra voru Svanhildur Konráðsdóttir forstjóri Hörpu en hún hefur gefið það út að hún muni ekki sækja um . Kristín Þorsteinsdóttir , fyrrum aðalritstjóri 365 miðla , en hún er meðal umsækjenda og svo Þóra Arnórsdóttir starfsmaður Ríkisútvarpsins til fjölda ára . Möguleikar hennar voru , vegna meintra pólitískra tenginga hennar við Samfylkingu sem fyrrverandi ungur jafnaðarmaður , metnir minni en meiri . Þá á þeim forsendum að það væri í trássi við vilja stjórnarflokkanna að einstaklingur sem kenna má við Samfylkinguna setjist í stólinn . Nú , þegar stjórnin hefur lýst yfir sjálfstæði sínu í málinu , má ætla að möguleikar hennar batni . Ekki liggur fyrir hvort Þóra Arnórsdóttir er meðal umsækjenda . Í stjórn og varastjórn sitja ýmsir sem hafa í gegnum tíðina starfað hjá Ríkisútvarpinu ofh . svo sem Kári sjálfur , Elísabet Indra Ragnarsdóttir , Lára Hanna , Jón Ólafsson og Ólína Kerúlf Þorvaldsdóttir . Í fyrri útgáfu þessarar samantektar , þar sem fjallað er um hvernig velst í stjórnina , var vitnað í eldri gerð laga um Ríkisútvarpið . Þetta ætti þó ekki að breyta efni umfjöllunarinnar .